als_Latn dik_Latn sag_Latn
E Drejta për të Përfituar nga Sistemi i Sigurimeve Shoqërore
Sistemi i Sigurimeve shoqërore në vendin tonë përbën skemën kryesore të mbrojtjes shoqërore në Shqipëri. Skema e pensioneve luan një rol të rëndësishëm në mbrojtjen shoqërore dhe në luftën ndaj varfërisë,
Të drejtat për të përfituar nga fusha e sigurimeve shoqërore janë të drejta, të cilat qytetarët i realizojne në bazë të Kushtetutës së Republikës së Shqipërisë, e cila në pikën 1 të nenit 52, nënvizon se:“ Kushdo ka të drejtën e sigurimeve shoqërore në pleqëri ose kur është i paaftë për punë, sipas një sistemi të caktuar me ligj”. Marrëdhëniet në fushën e sigurimeve shoqërore rregullohen nëpërmjet Ligjit nr.7703 datë 11.05.1993 “Për sigurimet shoqërore në Republikën e Shqipërisë”, i ndryshuar, si dhe aktet nënligjore të dala në zbatim te tij.
Duke qenë se realizimi i këtyre të drejtave është me rëndësi imediate për qytetarët, ato duhet që të realizohen shpejt, në mënyrë efikase dhe pa zvarritje
Sigurimet shoqërore janë të lidhura dhe të kushtëzuara nga legjislacioni kombëtar. Nëpërmjet legjislacionit, gjithë shtetasit në Shqipëri për të përfituar nga skema aktuale janë të detyruar të paguajnë kontribute shoqërore dhe shëndetësore duke u garantuar nga shteti me të ardhmen e plotësimit të nevojave jetike bazë për vete dhe për pjesëtarë të familjes.
Gjatë vitit 2013, pranë institucionit tonë janë depozituar dhe trajtuar 116 ankesa. Janë përfunduar 97 ankesa, të cilat kanë rezultuar: 54 ankesa të pabazuara, 29 të zgjidhura në favor të ankuesve, 15 rekomandime të pranuara. Janë në proçes shqyrtimi 18 ankesa.
Pretendimet e shtetasve kanë qenë lidhur me shkelje të të drejtave për shkak të mosllogaritjes së drejtë apo të mosrishikimit të masës së pensioneve të pleqërisë, për mosnjohjen e vjetërsisë së punës, për uljen e masës së pensioneve të parakohshme për vjetërsi shërbimi, për masën e ulët të pensioneve, për kohën e lindjes së të drejtës për të përfituar pensionin e pleqërise, për mosmarrje të përgjigjes të shqyrtimit të kërkesave ankimore ndaj vendimeve të Degëve te Përfitimeve pranë Drejtorive Rajonale te Sigurimeve Shoqërore, zvarritje në lidhjen e pensionit të pleqërisë, për ndërprerje të padrejtë të pensioneve të pleqërisë etj.
Duke qenë se çështja e pensioneve mbetet një nga çështjet e ndjeshme publike, i jemi drejtuar Ministrit të Financave me rekomandim për marrjen e iniciativës ligjore për ndryshimin dhe përmirësimin e Ligjit nr.7703 datë 11.05.1993 “Për sigurimet shoqërore në Republikën e Shqipërisë”, i ndryshuar, konkretisht të nenit 32 të tij, me qëllim që përfituesit e pensionit të pleqërisë të gëzojnë masën e pensionit të pleqërisë më të favorshëm për ta.
als_Latn als_Latn als_Latn als_Latn als_Latn als_Latn als_Latn als_Latn